2016. gada 29. martā Rīkojums Nr. 238

Rīgā (prot. Nr. 15  2. §)

**Par Latvijas puses pārstāvju grupu Apvienotajā Latvijas Republikas valdības–Beļģijas franču kopienas un Valonijas reģiona komisijā**

1. Saskaņā ar 2002. gada 12. jūlijā parakstītā Latvijas Republikas valdības, no vienas puses, un Beļģijas franču kopienas un Valonijas reģiona, no otras puses, sadarbības līguma (turpmāk – līgums) 12. pantu apstiprināt darbam Apvienotajā Latvijas Republikas valdības–Beļģijas franču kopienas un Valonijas reģiona komisijā Latvijas puses pārstāvju grupu šādā sastāvā:

Pārstāvju grupas vadītāja

A. Catlaka – Ārlietu ministrijas Eiropas departamenta direktore

Pārstāvju grupas locekļi:

I. Ciukša – Vides aizsardzības un reģionālās attīstības ministrijas Reģionālās politikas departamenta Reģionālās attīstības plānošanas nodaļas vecākā eksperte

L. Guseva – Ekonomikas ministrijas Eiropas Savienības un ārējo ekonomisko attiecību departamenta Ārējo ekonomisko attiecību nodaļas vecākā referente

A. Maldups – Satiksmes ministrijas Tranzīta politikas departamenta direktors

L. Pavasare – Ārlietu ministrijas Rietumeiropas, Viduseiropas un Dienvideiropas valstu nodaļas vecākā referente

D. Stendzeniece – Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vecākā referente

L. Šerna – Veselības ministrijas Eiropas lietu un starptautiskās sadarbības departamenta direktore

I. Tāre – Labklājības ministrijas Starptautiskās sadarbības un Eiropas Savienības politikas departamenta direktore

J. Tiškina – Kultūras ministrijas Starptautiskās sadarbības un Eiropas Savienības politikas nodaļas vecākā referente

A. Vahere-Abražune – Izglītības un zinātnes ministrijas Politikas iniciatīvu un attīstības departamenta direktora vietniece Eiropas Savienības un starptautiskās sadarbības jautājumos

2. Pilnvarot pārstāvju grupu līguma ietvaros izstrādāt sadarbības programmu, un iesaistītajām institūcijām uzraudzīt tās izpildi attiecīgajās nozarēs.

3. Latvijas Republikas koordinējošā institūcija līguma izpildei ir Ārlietu ministrija.

4. Atzīt par spēku zaudējušu Ministru kabineta 2013. gada 30. jūlija rīkojumu Nr. 344 "Par Latvijas puses pārstāvju grupu Apvienotajā Latvijas Republikas valdības–Beļģijas franču kopienas un Valonijas reģiona komisijā" (Latvijas Vēstnesis, 2013, 149. nr.).

Ministru prezidents Māris Kučinskis

Ārlietu ministrs Edgars Rinkēvičs